《赠陈毓瑞》
清代·陈慕周

东皇不问车，澒洞风尘走。长夜恨漫漫，无复元黄剖。

晨兴媚少年，入夕惊老丑。春来一舒顾，春去又搔首。

百感胸臆填，吾衰信非偶。陈子中廓如，诸相等尘垢。

卅载世网投，酸辛桓在口。君今年六十，往事尽刍狗。

静理动中悟，物我两无有。易义在随时，苍精转新柳。

和神为先驱，用作扫愁帚。烟景满郊坰，形骸放诗酒。

吾欲从之游，日日携红友。理乱付空蒙，大块一培塿。

作者简介：字宗彝，号沤公，城区德胜巷人。光绪甲午举人，考授内阁中书，先后佐直学使，曾任南洋方言学堂监督，后在南菁中学执教高中语文。陶社社员。著有《沤公诗文集》。